sagorsarker/bangla-wikipedia huggingface dataset:
বাংলাদেশ চা গবেষণা ইনস্টিটিউট

বাংলাদেশ চা গবেষণা ইনস্টিটিউট বাংলাদেশ চা বোর্ডের অধীনস্থ একটি স্বায়ত্তশাসিত প্রতিষ্ঠান।
পাকিস্তান চা বোর্ড, ১৯৫২ সালে পূর্ব পাকিস্তানে একটি চা গবেষণা স্টেশন প্রতিষ্ঠা করে। বাংলাদেশের স্বাধীনতার পর ১৯৭৩ সালে বাংলাদেশ সরকার স্টেশনটিকে একটি গবেষণা প্রতিষ্ঠানে উন্নীত করে। ভারতের আসামের পরেই উপমহাদেশের সবচেয়ে পুরাতন চা গবেষণা কেন্দ্র রয়েছে শ্রীমঙ্গলে। যা দেখতে প্রচুর পর্যটক আসে।
"বাংলাদেশ চা গবেষণা ইনস্টিটিউটটি" বাংলাদেশ ন্যাশনাল এগ্রিকালচারাল রিসার্চ সিস্টেম (নার্স)-এর অন্তর্ভুক্ত ১০টি জাতীয় প্রতিষ্ঠানের মধ্যে অন্যতম। এ প্রতিষ্ঠানের সারাদেশে ৪টি উপকেন্দ্র রয়েছে। উপকেন্দ্রগুলোর 
বিটিআরআই-এর ৮টি গবেষণা বিভাগ রয়েছে। গবেষণা বিভাগগুলো হচ্ছেঃ- ১. মৃত্তিকা রসায়ন, ২. উদ্ভিদ বিজ্ঞান, ৩. কৃষিতত্ত্ব, ৪. কীটতত্ত্ব, ৫. উদ্ভিদ রোগতত্ত্ব, ৬. প্রাণ রসায়ন, ৭. প্রকৌশল, ৮. পরিসংখ্যান ও অর্থনীতি। এ প্রতিষ্ঠানটি বিশ্বের অন্যান্য চা গবেষণা প্রতিষ্ঠানের সমতুল্য।
বিটিআরআই-এর চা বিজ্ঞানীদের উদ্‌ভাবিত প্রযুক্তি ও বৈজ্ঞানিক গবেষণা-জ্ঞান ও অভিজ্ঞতা চা শিল্পের অগ্রগতি ও উন্নয়নে অবদান রেখে যাচ্ছে। চা বিজ্ঞানীরা এ পর্যন্ত বিটি-১ থেকে বিটি-১৬ পর্যন্ত ১৬টি উচ্চ ফলনশীল ও আকর্ষনীয় গুণগতমান সম্পন্ন ক্লোন উদ্‌ভাবন করেছেন। চা বিজ্ঞানীরা সর্বশেষ অধিক ফলনশীল উন্নতজাতের ক্লোন 'বিটি-১৬' আনুষ্ঠানিকভাবে বিমুক্ত করেছেন। এছাড়া চা বিজ্ঞানীরা নিরলস গবেষণা চালিয়ে উদ্ভাবন করেছেন কয়েকটি জেনারেটিভ ক্লোন সমন্বয়ে ৪টি বাইক্লোনাল বীজজাত বিটিএস-১, বিটিএস-২, বিটিএস-৩, বিটিএস-৪সহ একটি পার্লক্লোনাল বীজজাত।
সিলেট অঞ্চলের বিখ্যাত সাতকড়া আচার কিংবা মাছ-মাংসের সঙ্গে এ অঞ্চলে খুবই জনপ্রিয়। সুস্বাদু এ লেবুজাতীয় ফল দিয়ে এবার তৈরি হচ্ছে চা। এরইমধ্যে গবেষকরা সিলেটের এ জনপ্রিয় ফলকে দেশব্যাপী জনপ্রিয় করে তুলতে তৈরি করেছেন ‘সাতকড়া চা’। চায়ের রং হবে অনেকটা কমলা। চা পাতার সঙ্গে সাতকড়ার সংমিশ্রণে তৈরি এ চা। বাংলাদেশ চা গবেষণা ইনস্টিটিউট (বিটিআরআই) শ্রীমঙ্গলের জেনারেল ম্যানেজার খোন্দকার শাহজাহান নিজেই উদ্ভাবন করেছেন নতুন এ চা। তিনি সাতকড়ার চা ছাড়াও ‘সিলভার চা’ তৈরি করেছেন। তিনি বলেন, 
সাতকড়া বৃহত্তর সিলেট অঞ্চলের জনপ্রিয় লেবুজাতীয় ফল। মানুষের জনপ্রিয়তার কথা চিন্তা করে এ ফল থেকে চা তৈরির জন্য তিনমাস যাবত চেষ্টা করে সফল হয়েছি।
সাতকড়া চায়ের লেভেলও তৈরি হয়ে গেছে। এর ব্র্যান্ডিং নাম হবে সাতকড়া চা, বাংলাদেশের চা। এরই মধ্যে তিনি সিলভার চা ছাড়াও অর্থডক্স (আদি চা) তৈরি করেছেন। যে চা অর্ধশত বছর আগে তৈরি করা হতো। এ চায়ের বৈশিষ্ট্য হল- লিকার হালকা, ফ্লেভার বেশি। এছাড়াও ডায়বেটিক চা তৈরিরও চেষ্টা চালিয়ে যাচ্ছেন তিনি।
চৌধুরী চরন সিং বিমানবন্দর মেট্রো স্টেশন

চৌধরী চরন সিং বিমানবন্দর মেট্রো স্টেশন হল লখনউ মেট্রোর একটি ভূগর্ভস্থ মেট্রো স্টেশন। এই স্টেশনটি উত্তর-দক্ষিণ করিডর বা রেড লাইনের প্রান্তিক স্টেশন। স্টেশনটি বিমানবন্দরকে লখনউ শহরের অন্যান অংশের সঙ্গে সংযুক্ত করে।
রেড লাইন (লখনউ মেট্রো)

রেড লাইন বা লখনউ উত্তর-দক্ষিণ করিডর হল লখনউ শহরের গণমুখী পরিবহন ব্যবস্থার অন্তর্গত একটি মেট্রো রুট। এটি ২১ মেট্রো স্টেশন বিশিষ্ট মেট্রো রুট। মেট্রো রুটটি চৌধরী চরন সিংহ আন্তর্জাতিক বিমানবন্দর থেকে মুন্সী পুলিয়া পর্যন্ত ২২.৮৭ কিলোমিটার দূরত্ব বিশিষ্ট। লাইনটির বেশীরভাগ অংশ উত্তলিত পথে নির্মিত । 
লাইনের প্রথম অংশটি, পরিবহন নগর থেকে চরবাঘ পর্যন্ত ৮.৫ কিলোমিটার দীর্ঘ লাইন। এই অংশটি ৫ সেপ্টেম্বর ২০১৭ সালে উদ্বোধন করা হয়। লাইনের বাকি অংশের ৮ মার্চ ২০১৯ সালে উদ্বোধন করা হয়।
৩ মাসের মধ্যে চরবাগ ও হজরতগঞ্জের ৩.৭ কিলোমিটার সুড়ঙ্গে ৪০ শতাংশ টনেল কাজ সম্পন্ন করে এলএমআরসি।
এই রুটে স্টেশনগুলির একটি তালিকা
বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সি

বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সি (বায়রা) বাংলাদেশ সরকারের সহযোগিতা ও সমর্থিত জাতীয় পর্যায়ের একটি সংঘ। বায়রা অভিবাসীদের সহযোগিতা এবং কল্যাণের জন্যে আন্তর্জাতিক ভাবে স্বীকৃত। দেশের দক্ষ, প্রশিক্ষিত এবং প্রযুক্তিগতভাবে শিক্ষিত জনশক্তির জন্যে কাজের ক্ষেত্র সম্প্রসারণ করাই এর মূল দায়িত্ব। বর্তমানে আনুমানিক ১৩০০ সদস্য সংস্থার সহযোগিতায় বায়রা তাদের কর্ম পরিচালনা করছে।
</div>
প্রবাসী কল্যাণ ও বৈদেশিক কর্মসংস্থান মন্ত্রণালয়
অফিসিয়াল ওয়েবসাইট
বাংলাদেশ চা বোর্ড

বাংলাদেশ চা বোর্ড (), একটি স্বায়ত্তশাসিত প্রতিষ্ঠান যেটি চা উৎপাদন, নিয়ন্ত্রণ এবং চা উৎপাদনে উৎসাহমুখী নীতি প্রণয়নের দায়িত্ব পালন করে। এটি নাসিরাবাদ, চট্টগ্রাম, বাংলাদেশে অবস্থিত। মেজর জেনারেল শেখ মোঃ সরওয়ার হোসেন, এসইউপি, এনডিসি, পিএসসি প্রতিষ্ঠানটির বর্তমান চেয়ারম্যান, তিনি ১৫ অক্টোবর ২০২৪ তারিখে চেয়ারম্যান পদে নিয়োগপ্রাপ্ত হন।
উপমহাদেশে প্রথম চা চাষ শুরু হয় ভারতবর্ষের আসামে। তারই হাত ধরে ১৮২৮ সালে বাংলাদেশের চট্টগ্রামে চা চাষের জন্য জমির পরিমাণ নির্ধারিত হয়। ১৮৪০ সালে চট্টগ্রাম ক্লাব সংলগ্ন এলাকায় পরীক্ষামূলকভাবে সর্বপ্রথম চা গাছের বাগান স্থাপিত হয়। "কুন্ডদের বাগান" হিসেবে পরিচিত চা বাগানটি বিলুপ্ত হয়ে যায় কিছুদিন পরেই। পরবর্তীতে ১৮৫৪ সালে সিলেটের মালনীছড়া চা বাগান প্রতিষ্ঠার পর ১৮৫৭ সালে বাণিজ্যিকভাবে চা উৎপাদন শুরু হয় বাংলাদেশে। দেশভাগের আগ পর্যন্ত উপমহাদেশের চা শিল্প "ভারতীয় চা কর আইন, ১৯০৩" এর অনুযায়ী চলতো। দেশভাগের পর ২২ ফেব্রুয়ারি, ১৯৫১ সালে চায়ের গুণগত মান উন্নয়নের লক্ষ্যে "পাকিস্তান চা আইন, ১৯৫০" এর অধীনে "পাকিস্তান চা বোর্ড" গঠিত হয়। ১৯৫৪ সালের নির্বাচনে যুক্তফ্রন্ট নির্বাচিত হওয়ার পর "পাকিস্তান চা বোর্ডের" চেয়ারম্যান হিসেবে দায়িত্ব পান শেখ মুজিবুর রহমান; পুনর্গঠিত হয় পাকিস্তান চা বোর্ড। তিনিই ছিলেন চা বোর্ডের প্রথম বাঙালি চেয়ারম্যান। পরবর্তীতে ৮ আগস্ট, ১৯৫৯ সালে "পাকিস্তান চা আইন, ১৯৫০" বাতিল করে "চা অধ্যাদেশ, ১৯৫৯" জারি করা হয়। স্বাধীনতার আগ পর্যন্ত বাংলাদেশে কেবল দুইটি জেলাতেই চা উৎপাদন করা হতো– চট্টগ্রামের "সুরমা ভ্যালি" এবং সিলেটের "সুরমা ভ্যালি"তে। স্বাধীনতার পর ১৯৭৭ সালে "চা অধ্যাদেশ, ১৯৫৯" বাতিল করে "চা অধ্যাদেশ, ১৯৭৭" জারি করা হয় এবং পাকিস্তান চা বোর্ডের নাম পরিবর্তন করে "বাংলাদেশ চা বোর্ড" করা হয়। পরবর্তীতে ১ আগস্ট, ২০১৬ সালে "চা অধ্যাদেশ, ১৯৭৭" রহিত করে "চা আইন, ২০১৬" জারি করা হয়, এবং এই আইনের অধীনে চা বোর্ড পরিচালিত হচ্ছে।
বাগানের সবুজ চা পাতা শ্রমিকদের হাত ঘুরে কারখানায় প্রক্রিয়াকরণের মাধ্যমে কীভাবে ভোক্তার কাছে আসে তা তুলে ধরতে, দেশে প্রথমবারের মতো ঢাকায় অনুষ্ঠিত হয় চায়ের প্রদর্শনী ‘বাংলাদেশ টি এক্সপো’-২০১৭। বাংলাদেশ চা বোর্ড এই প্রদর্শনীর আয়োজন করে।
বাংলাদেশের চা শিল্পকে পরিচিত করতে একটি মাধ্যম গড়ে তোলা এবং দেশে-বিদেশে চা প্রেমীদের কাছে এ শিল্পকে তুলে ধরাই এ প্রদর্শনীর মূল উদ্দেশ্য। এ প্রদর্শনীতে ৩০টি প্যাভিলিয়ন এবং ১৬টি স্টল অংশগ্রহণ করে। রাজধানীর ইন্টারন্যাশনাল কনভেনশন সিটি বসুন্ধরার পুষ্পগুচ্ছ হলে ২০১৭ সালের ১২ জানুয়ারি থেকে ১৪ জানুয়ারি পর্যন্ত এই প্রদর্শনী চলে। বাংলাদেশ চা বোর্ডের এই আয়োজনে সহযোগী হিসেবে ছিল- সিটি গ্রুপ, ডানকান ব্রাদার্স বাংলাদেশ লিমিটেড, ফিনলে টি, এইচআরসি, ইস্পাহানী এবং সিলোন টি।
বর্তমানে বাংলাদেশ চা বোর্ড ১৪জন প্রতিনিধির মাধ্যমে পরিচালিত হচ্ছে:
১৯৪৯ সালে বাংলাদেশ এ প্রথম নিলাম কেন্দ্র প্রতিষ্ঠিত হয় চট্টগ্রাম এ।  এর পর ২য় নিলাম কেন্দ্র শ্রীমঙ্গল ও ৩য় চা নিলাম কেন্দ্র পঞ্চগড় এ প্রতিষ্ঠিত হয়। চা বিপননে সব থেকে বেশি ভূমিকা রাখে এই ব্রোকার্সগণ। এমন কয়েকটি গুরত্বপূর্ণ ব্রোকার্স এর তালিকাঃ-
অজেয় রায়

অজেয় রায় (১৭ আগস্ট, ১৯৩৪ - ৩ সেপ্টেম্বর, ২০০৮) একজন বাঙালি শিশুসাহিত্যিক।
অজেয় রায় ১৯৩৫ সালে বীরভূম জেলার শান্তিনিকেতনে জন্মগ্রহণ করেছিলেন। তার ছাত্রজীবন অতিবাহিত হয় কলকাতা ও শান্তিনিকেতনে। কিছুকাল শিক্ষকতা করার পর বিশ্বভারতী কৃষি অর্থনীতি গবেষণাকেন্দ্রের কর্মীরূপে কাজ করতেন।
শিশু কিশোরদের জন্যে অজেয় রায় প্রচুর কাহিনী রচনা করেছেন। তার লেখা সন্দেশ, আনন্দমেলা শুকতারা, কিশোর ভারতী ইত্যাদি পত্রিকায় প্রকাশিত হয়। তার কয়েকটি গল্পে চিত্রাঙ্কন করেছেন সত্যজিৎ রায়। উল্লেখযোগ্য বইগুলির মধ্যে আছে "আমাজনের গহনে", "ফেরোমন", "মুঙ্গু", "মানুক দেওতার রহস্য সন্ধানে", "কিশোর রচনা সংগ্রহ", "এডভেঞ্চার সমগ্র" ইত্যাদি। তার সৃষ্ট গোয়েন্দা ও সাংবাদিক চরিত্রের নাম দীপক রায়।
ছোটদের জন্যে লেখার স্বীকৃতি স্বরূপ অজেয় রায় একাধিক পুরস্কার পেয়েছেন তার মধ্যে আছে বিশ্বভারতী বিশ্ববিদ্যালয় প্রদত্ত আশালতা সেন স্মৃতি পুরস্কার, পশ্চিমবঙ্গ শিশু সাহিত্য পরিষদের পুরস্কার ও পদক, সুবিনয় রায় স্মৃতি পদক, পশ্চিমবঙ্গ সরকার প্রদত্ত শিশুসাহিত্যে বিদ্যাসাগর স্মৃতি পুরস্কার।
ব্লু লাইন (লখনউ মেট্রো)

পূর্ব-পশ্চিম করিডর () হল উত্তর প্রদেশের লখনউ শহরের নির্নিওমান মেট্রো রেলের একটি নির্মানাধীন মেট্রো রুট।এই লাইনটি লখনউ চারবাগ স্টেশন থেকে শুরু হয়ে বসন্ত কুঞ্জ স্টেশনে শেষ হবে।এই রেল পথে মোট ১২ টি স্টেশন থাকবে। মেট্রো রুটটি মোট দীর্ঘ হবে।এই লাইনের বেশিরভাগ অংশ উড়াল পথে নির্মিত হচ্ছে।
স্টেশন গুলির তালিকা-
চৈত্রকোল ইউনিয়ন

চৈত্রকোল বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১নং চৈত্রকোল ইউনিয়ন।
জনশ্রুতি অনুযায়ী জানা যায় যে, উনবিংশ শতাব্দী ও তার পুর্বে এই এলাকা মূলত হিন্দু অধিষ্ঠিত এলাকা ছিল। তৎকালীন ভারতবর্ষের প্রশাসনিক ব্যবস্থা অনুযায়ী বড়লাটের নিয়ন্ত্রণে জমিদাররাই তখন এই এলাকা শাসন করত। সেই আমলে হিন্দু ধর্মীয় প্রথা অনুযায়ী হিন্দুদের দেহদাহর উদ্দেশ্যে একটি গণদাহ চুল্লি নির্মাণ করা হয়েছিল। সংস্কৃত ভাষায় এই দাহ চুল্লিকে চিতা বা চিত্রা বলা হত। এর থেকেই এই এলাকার নাম হয়ে দাঁড়ায় 'চিত্রকোল'। নামটি ১৯৩০ সালে ব্রিটিশ সরকার থেকে যখন এই এলাকার জরিপ করা হয়, তখন চিত্রের নিকটস্থ বিলের নাম হিসেবে ব্যবহৃত হয়। প্রশাসনিক দপ্তর বিলের নিকটে অবস্থিত হওয়ায় সেইসময় ঐ ইউনিয়নের নামও চিত্রকোল বলে অভিহিত হয়। ১৯৪০ সালে চূড়ান্ত জরিপের পর সংস্কৃত ভাষা অনুযায়ী নামটি সংশোধন করে চৈত্রকোল নামটি পরিচিতি লাভ করে।।
পীরগাঞ্জ সদর উপজেলা থেকে উত্তর-পশ্চিম কর্নারে ০১ নং চৈত্রকোল ইউনিয়ন অবস্থিত । অত্র ইউনিয়নের পুর্বে ০২ নং ভেন্ডাবাড়ী ইউনিয়ন, দক্ষিণে ০৫ নং মদনখালী ইউনিয়ন,উত্তরে মিঠাপুকুর উপজেলার ১০নং বালুয়া মাসিমপুর ইউনিয়ন অবস্থিত এবং পশ্চিমে ১২ নং মিলন পুর ইউনিয়ন অবস্থিত। দক্ষিণ-পশ্চিমে পীরগাঞ্জ উপজেলার ০৬ নং টুকুরিয়া ইউনিয়ন অবস্থিত। অত্র ইউনিয়নের মধ্য দিয়ে সোনামতি নদী প্রবাহিত হয়েছে এবং চৈত্রকোল বিল হতে টুকুরিয়া ইউনিয়নের উপর দিয়ে জয়ন্তীপুর ঘাট পর্যন্ত একটি নালা প্রবাহিত হয়েছে।।
চৈত্রকোল ইউনিয়নের অধীনে মোট ২১ টি গ্রাম আছে।। চৈত্রকোল ইউনিয়নের গ্রামসমূহ—
 চৈত্রকোল ইউনিয়নের মোট জনসংখ্যা: ২৭১৭১ জন। নারী: ১৩৩৫৮ জন, পুরুষ: ১৩৮১৩ জন। ।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
ইউনিয়নটির অন্যান্য প্রতিষ্ঠানের সংখ্যা নিম্নরূপ— ।
ইউনিয়নটিতে ৩টি বাজার আছে।যথা— ।
কীভাবে যাওয়া যায়ঃ বড় দরগাহ মহা সড়ক হইতে এগার কি: মি: পশ্চিমে ভেন্ডাবাড়ী হয়ে ২কি.মি দক্ষিণে সোনামতি ব্রিজ হতে ১কিমি পশ্চিমে ঝাড়বিশলা গ্রামে প্রায়াত সাধক কবি কাজী হেয়াত মামুদ (র:) এর মাজার শরীফ অবস্থিত।
কীভাবে যাওয়া যায়ঃ ভেন্ডাবাড়ী হয়ে ৩কি.মি. পশ্চিমে দানিশনগর গ্রামে ইকো পার্ক অবস্থিত।
কীভাবে যাওয়া যায়ঃ ভেন্ডাবাড়ী হয়ে ৩কি.মি. দক্ষিণে ঝাড়ামবাড়ী হয়ে ৪ কিমি পশ্চিমে ছিলিমপুর হয়ে ১ কি.মি. দক্ষিণে থালিশা গ্রামে মারিয়া গীর্জা অবস্থিত।
কাজি হেয়াত মামুদ।
হাফেজ মাওলানা মুফতি মুহাম্মদ মারুফ বিল্লাহ বিন মুন্জুর মন্ডল।
রিয়াজুল রিজু

রিয়াজুল রিজু একজন বাংলাদেশী টেলিভিশন এবং চলচ্চিত্র পরিচালক। তার পরিচালিত প্রথম চলচ্চিত্র "বাপজানের বায়স্কোপ" (২০১৫)। ছবিটির জন্য তিনি ৪০তম জাতীয় চলচ্চিত্র পুরস্কারে তিনটি বিভাগে পুরস্কার লাভ করেন।
চলচ্চিত্র নির্মাণের পূর্বে রিজু একটি চ্যানেলের অনুষ্ঠান প্রযোজক ছিলেন। সেই চ্যানেলে তিনি "চারপাশ" নামক একটি প্রামাণ্যচিত্র অনুষ্ঠানের প্রযোজনা করেন। এই অনুষ্ঠানের বায়স্কোপওয়ালা নিয়ে একটি পর্ব ছিল। এই থেকে তিনি বায়স্কোপ নিয়ে একটি চিত্রনাট্য তৈরি করেন। চিত্রনাট্যটি টেলিভিশন চলচ্চিত্রের জন্য তৈরি করা হলেও পরে তিনি গল্পটিকে চলচ্চিত্রে রূপ দেন। এই চিত্রনাট্য নিয়ে তিনি নির্মাণ করে তার প্রথম চলচ্চিত্র "বাপজানের বায়স্কোপ" (২০১৫)। তার নিজের প্রযোজনা প্রতিষ্ঠান 'কারুকাজ'-এর ব্যানারে ছবিটি নির্মিত হয়। মুক্তির কয়েকদিন পর ছবিটি বিভিন্ন প্রেক্ষাগৃহ থেকে নামিয়ে দেওয়া হলে ব্যবসায়িকভাবে ব্যর্থ হয়। তবে এটি রাষ্ট্রীয় ভাবে সম্মানিত হয়। ছবিটির জন্য রিজু ৪০তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক, এবং মাসুম রেজার সাথে যৌথভাবে শ্রেষ্ঠ চিত্রনাট্যকার বিভাগে পুরস্কার লাভ করেন। এছাড়া ছবিটি আরও পাঁচটি বিভাগে পুরস্কার লাভ করে।
আশদোদ

আশদোদ (হিব্রু: אַשְׁדּוֹד; আরবি: أشدود Isdud) হল ইজরায়েলের বৃহত্তম বন্দর নগরী এবং ছয়টি বৃহত্তম শহরের একটি যা দেশের ৬০% পণ্য আমদানি করে।আশদোদ দেশের দক্ষিণ জেলা অবস্থিত, এটা উত্তর অক্ষাংশ ৩২ কিলোমিটার (২০ মাইল) দূরে এবং দক্ষিণে আশকেলোন ২০ কিমি (১২ মাইল) দূরে ভূমধ্যউপকূলে অবস্থিত।জেরুজালেম পূর্ব দিকে ৫৩ কিলোমিটার (৩৩ মাইল)শহরটি একটি গুরুত্বপূর্ণ আঞ্চলিক শিল্প কেন্দ্র।
আধুনিক আশদোদ দুটি প্রাচীন যমজ নগর, এক অভ্যন্তরস্থ অঞ্চল এবং একটি আশদোদ-সাগর উপকূলের উপর অঞ্চলটি জুড়েছে, যা তাদের বেশীরভাগ ইতিহাসের দুটি পৃথক সত্ত্বাগুলির সাথে সংযুক্ত ছিল, যদিও একে অপরের সাথে ঘনিষ্ঠ বন্ধনের দ্বারা সংযুক্ত ছিল। এই নিবন্ধটি এই ঐতিহাসিক শহর এবং বর্তমানে প্রাচীন আধুনিক আশদোদ অঞ্চলের মধ্যে অবস্থিত অন্যান্য প্রাচীন সাইট উভয় সঙ্গে আচরণ করা হয়।
আশদোদে প্রথম নথিভুক্ত শহুরে বসতি 17 শতকের সা.কা.পূ. এর কনান সংস্কৃতির তারিখ
বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯)

বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৬০ থেকে ১৯৬৯ সাল পর্যন্ত এই পুরস্কার প্রাপ্তরা হলেন:
বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)

বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৭০ থেকে ১৯৭৯ সাল পর্যন্ত এই পুরস্কার প্রাপ্তরা হলেন:
বাংলা একাডেমি সাহিত্য পুরস্কার বিজয়ীদের তালিকা (১৯৯০-৯৯)

বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৯০ থেকে ১৯৯৯ সাল পর্যন্ত এই পুরস্কার প্রাপ্তরা হলেন:
এ বছর কেউ পুরস্কার পাননি।
রায়পুর ইউনিয়ন, পীরগঞ্জ

রায়পুর বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৮নং রায়পুর ইউনিয়ন।
পীরগঞ্জ উপজেলা থেকে ৪ কিলোমিটার পশ্চিমে পীরগঞ্জ টু খালাশপীর রোডের ধারে বাহাদুরপুর গ্রামে রায়পুর ইউনিয়ন অবস্থিত।।
রায়পুর ইউনিয়নের অধীনে মোট ২২টি গ্রাম আছে।।
রায়পুর ইউনিয়নের মোট জনসংখ্যা ২৩৯৩২ জন। পুরুষ: ১২১৬৬ জন, মহিলা: ১১৭৬৬ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
ইউনিয়নটিতে ৩টি বাজার আছে।যথা— ।
মদনখালী ইউনিয়ন

মদনখালী ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৫নং মদনখালী ইউনিয়ন।
রংপুর জেলা সদর থেকে ৪৭ কিলোমিটার দূরে এবং পীরগঞ্জ উপজেলা থেকে পশ্চিমে পীরগঞ্জ টু খালাশপীর রোডের ডঃ ওয়াজেদ মিয়া সেতু সড়কে ৬ কিলোমিটার অতিক্রম করলে মদনখালী ইউনিয়ন আপনাকে স্বাগত জানাবে এবং আরও ৫ অতিক্রম করলে আপনি খালাশপীর হাটে (স্থানীয় ভাষায় খালাশপীর বন্দর) পৌছাবেন, আর খালাশপীর হাট সংলগ্ন উত্তর দিকেই ইউনিয়ন পরিষদ কার্যালয় অবস্থিত।।
মদনখালী ইউনিয়নের অধীনে মোট ১৯টি গ্রাম আছে।।
মদনখালী ইউনিয়নের মোট জনসংখ্যা ২৭৩৮০ জন। পুরুষ: ১৪২৫০ জন, মহিলা: ১৩১৩০ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
হাবীবুর রহমান (কবি)

হাবীবুর রহমান (১ জুলাই, ১৯২৩ - ১৭ জুন, ১৯৭৬) ছিলেন একজন বাংলাদেশি সাংবাদিক, কবি এবং শিশুসাহিত্যিক। তিনি একটি কাব্যগ্রন্থ, একটি সম্পাদনা, নয়টি শিশুসাহিত্য এবং চারটি অনুবাদ গ্রন্থ রচনা করেন। শিশুসাহিত্যে অবদানের জন্য তিনি ১৯৬৪ সালে বাংলা একাডেমি পুরস্কার লাভ করেন। হাবীবুর রহমান স্মৃতি পরিষদ থেকে তার স্মরণে 'কবি হাবীবুর রহমান শিশুসাহিত্য পুরস্কার' প্রদান করা হয়।
হাবীবুর রহমান ১৯২৩ সালের ১ জুলাই তৎকালীন ব্রিটিশ ভারতের (বর্তমান ভারত) পশ্চিমবঙ্গের বর্ধমান জেলার মঙ্গলকোট থানার পালিশ গ্রামে জন্মগ্রহণ করেন। কলকাতার হেয়ার স্কুল থেকে প্রবেশিকা পাস করেন। পরে ভর্তি হন প্রেসিডেন্সি কলেজে, কিন্তু আর্থিক অসচ্ছলতার কারণে তার পড়াশুনা বন্ধ হয়ে যায়।
রহমানের কর্মজীবন শুরু হয় ১৯৪৩ সালে আসানসোলের এক কয়লা খনিতে শ্রমিক হিসেবে। পরে কিছুদিন কলকাতার মডেল হাই স্কুলে শিক্ষকতা করেন। ১৯৪৭ সালে তিনি দৈনিক আজাদ পত্রিকায় যোগ দেন। দেশ ভাগের পরে ১৯৪৮ সালে তিনি ঢাকায় চলে আসেন। এসময় দৈনিক আজাদ স্থানান্তরিত হয়ে ঢাকায় আসলে তিনি এই পত্রিকার সহসম্পাদকের দ্বায়িত্ব পালন করেন। পরবর্তীতে তিনি দৈনিক সংবাদ (১৯৫১), সাপ্তাহিক কাফেলা, মাসিক সওগাত, মহিলা সাপ্তাহিক বেগম পত্রিকায় গুরুত্বপূর্ণ পদে দ্বায়িত্ব পালন করেন।
পত্রিকায় সম্পাদনা ছাড়াও তিনি কয়েকটি দেশি-বিদেশি প্রতিষ্ঠানে কর্মরত ছিলেন। তিনি ১৯৫৫ থেকে ১৯৫৬ সাল পর্যন্ত মার্কিন প্রকাশনা সংস্থা সিলভার বার্ডেট কোম্পানিতে কাজ করেন, ১৯৫৯ থেকে ১৯৭২ সাল পর্যন্ত ইউসিসে কাজ করেন এবং ১৯৭৩ থেকে ১৯৭৪ সাল পর্যন্ত ফ্রাঙ্কলিন বুক প্রোগ্রামসের বাংলা বইয়ের অনুবাদ সম্পাদক হিসেবে কাজ করেন। পরে তিনি ১৯৭৪ থেকে ১৯৭৬ সালে মৃত্যুর আগ পর্যন্ত জাতীয় গ্রন্থ কেন্দ্রের সহকারী পরিচালক হিসেবে কর্মরত ছিলেন। রহমান দৈনিক সংবাদের ছোটদের সাহিত্য পাতা খেলাঘর-এর প্রতিষ্ঠাতা পরিচালক ছিলেন এবং তিনি 'ভাইয়া' নামে এই পাতা পরিচালনা করতেন। এছাড়া 'বাগবান' নামে দৈনিক আজাদের ছোটদের পাতা 'মুকুলের মাহফিল' পরিচালনা করতেন।
পত্রিকায় সম্পাদনার পাশাপাশি রহমান সাহিত্যচর্চা শুরু করেন। তার রচিত কাব্যগ্রন্থ "উপাত্ত" ১৯৬২ সালে প্রকাশিত হয়। একই বছর তিনি অনুবাদ করেন "চীনা প্রেমের গল্প", "জন কেনেডি", "জীবনের জয়গান", "পাল তুলে দাও" এবং সম্পাদন করেন কিশোর সংকলন "সপ্তডিঙ্গা"। এছাড়া তিনি "আগডুম বাগডুম", "লেজ দিয়ে যায় চেনা", "বনে-বাদাড়ে", "পুতুলের মিউজিয়াম" শিশুসাহিত্য রচনা করেন।
হাবীবুর রহমান ১৯৭৬ সালের ১৭ জুন ঢাকায় মৃত্যুবরণ করেন।
হাবীবুর রহমান ১৯৬৪ সালে শিশুসাহিত্যে অবদানের জন্য বাংলা একাডেমি পুরস্কার লাভ করেন। তার স্মরণে হাবীবুর রহমান স্মৃতি পরিষদ থেকে 'কবি হাবীবুর রহমান শিশুসাহিত্য পুরস্কার' প্রদান করা হয়।
গাইবান্ধা সরকারি কলেজ

গাইবান্ধা সরকারি কলেজ, গাইবান্ধা বাংলাদেশের গাইবান্ধার একটি সরকারি উচ্চশিক্ষা প্রতিষ্ঠান। এটি পশ্চিম গোবিন্দপুরের কলেজ রোডে অবস্থিত এবং ১ জুলাই, ১৯৪৭ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৪টি বিষয়ে স্নাতক (সম্মান) এবং ১৪টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ১৩,৩০২ জন শিক্ষার্থী অধ্যয়ন করছে। 
১৯৪৭ সালে ১ জুলাই গাইবান্ধা সরকারি কলেজ প্রতিষ্ঠা হয়। তখন ভারপ্রাপ্ত অধ্যক্ষ অস্বিনী কুমার চৌধুরী ৭ জন শিক্ষক ও ২৩ জন ছাত্র নিয়ে কলেজটি শুরু করেছিলেন, যেখানে শুধুমাত্র মানবিক শাখা চালু ছিল। প্রথম অধ্যক্ষ হিসেবে দায়িত্ব পালন করেন ফণিভূষণ রায়। ১৯৫০-এর দশকের মাঝামাঝি সময়ে অধ্যক্ষ এন.সি. সেন এবং বাংলাদেশের প্রথম স্পীকার শাহ আব্দুল হামিদ কলেজটির উন্নতির জন্য গুরুত্বপূর্ণ কাজ করেন। ১৯৮০ সালের ১লা মার্চ কলেজটি জাতীয়করণ হয়, এবং তখন কলেজের ভারপ্রাপ্ত অধ্যক্ষ ছিলেন গিয়াস উদ্দিন। 
বর্তমানে ১৩.৩৯ একর জমির ওপর কলেজটি অবস্থিত, যেখানে বিভিন্ন ভবন সুন্দরভাবে সাজানো আছে। কলেজের পূর্ব ও পশ্চিম প্রান্তে দুটি বড় পুকুর রয়েছে, আর উত্তর প্রান্তে একটি পুরানো টিনশেড ভবন রয়েছে, যা কলেজের ঐতিহ্য বহন করে। ৫০-এর দশকে এই ভবনেই দিবারাত্রি ক্লাস হত।
বর্তমান কলেজে দিনাজপুর শিক্ষা বোর্ডের অধীনে উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক (পাশ), স্নাতক (সম্মান) এবং স্নাতকোত্তর কোর্সে শিক্ষা প্রদান করা হয়।
বাংলাদেশ শিক্ষাতথ্য ও পরিসংখ্যান ব্যুরোর তথ্যমতে, ২০২৪ সালে উচ্চ মাধ্যমিকে ১৬৬০ জন, স্নাতক (পাশ) কোর্সে ১৯১১ জন, স্নাতক (সম্মান) কোর্সে ৮৫৩২ জন, স্নাতকোত্তর কোর্সে ১১৯৯ জন মিলে মোট ১৩৩০২ জন শিক্ষার্থী শিক্ষাগ্রহণ করছে।
২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেওয়া হয়। 
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৩১০৯ জন, পাস করেছে ১১৯৭৯ জন, ফেল করেছে ১১৩০ জন, এ+ পেয়েছে ৩০৪০ জন, শতকরা পাস করেছে ৯১.৩৮%, শতকরা এ+ পেয়েছে ২৩.১৯ %।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ১০৪ তম, দিনাজপুর বোর্ডে ৬ষ্ঠ, রংপুর বিভাগে ৭ম এবং গাইবান্ধা জেলায় ১ম স্থানে রয়েছে।
ইরাওতা রোচানা

ইরাওতা রোচানা (বৈজ্ঞানিক নাম: "Iraota rochana (Horsfield)") এক প্রজাতির ছোট আকারের প্রজাপতি যার শরীর কালচে বাদামী রঙের এবং এদের উপরের ডানা উজ্জ্বল ধাতব নীলচে রঙ দেখা যায়। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
ভারতে প্রাপ্ত ইরাওতা রোচানার উপপ্রজাতি হল-
এনজো আমোরে

এরিক আরন্ডট (জন্ম: ডিসেম্বর ৮, ১৯৮৭) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এনজো আমোরে নামে কুস্তি করেন।
আরন্ডট নিউ জার্সির হ্যাকেনসেকে জন্মগ্রহণ করেন, কিন্তু তার শৈশবের অধিকাংশ সময় অতিবাহিত হয় নিউ জার্সির ওয়ালউইকে। সেখানে তিনি জুলিয়া এ. ট্র্যাফাগেন স্কুল, ক্রেসেন্ট স্কুল ও ওয়ালউইক হাই স্কুলে পড়াশুনা করেন এবং একই সাথে সেখানে ফুটবলও খেলেন। তিনি সালিসবারি ইউনিভার্সিটিতে পড়াশুনা করা সময়ও ডিভিশন ৩ (এনসিএএ) বিভাগে ফুটবল খেলতে থাকেন। ২০০৭-২০০৯ সালে, তিনি সি গালসের হয়ে লাইনব্রেকার এবং সেফটি পদে খেলতেন। আরন্ডট চূড়ান্তভাবে সাংবাদিকতায় ডিগ্রী অর্জন করেছেন। তিনি পূর্বে ডিস্ক জকি, নিউ ইয়র্ক জেটসের টিকেট বিক্রেতা, পিয়ানো মুভার এবং হুটারসের ম্যানেজার হিসেবে কাজ করেছেন।
জেন্টলম্যান জ্যাক গ্যালাগার

অলিভার ক্লাফি (জন্ম: জানুয়ারী ৭, ১৯৯০) হলেন একজন ব্রিটিশ পেশাদার কুস্তিগির এবং সাবেক মিশ্র মার্শাল আর্টস শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের ক্রুজারওয়েট বিভাগে জ্যাক গ্যালাগার নামে কুস্তি করেন। ফিউচারশক এবং গ্র্যান্ড প্রো রেসলিংয়ে তিনি এফসিডাব্লিউ চ্যাম্পিয়নশিপ এবং জিপিডাব্লিউ ব্রিটিশ চ্যাম্পিয়নশিপ জয়লাভ করেছেন। একই সাথে তিনি একজন মার্জিত ট্যাগ টিম প্রতিযোগী। তিনি এলেক্স সায়নাইডের সাথে লিথাল ডোজ নামে ফিউচারশক ট্যাগ টিম চ্যাম্পিয়নশিপ জয়লাভ করেছেন। তার তীক্ষ্ণবুদ্ধিসম্পন্ন ব্যক্তিত্ব তাকে তার একক ক্যারিয়ারে অনেক সুযোগ সৃষ্টি করে দিয়েছে এবং একই সাথে এটি তাকে পূর্বে এবং বর্তমানে অনেক রেসলিং ভক্ত জুগিয়েছে। অনলাইনে তার ভক্তরা তাকে "এ ব্রেথ অফ ফ্রেশ এয়ার" এবং "এ মাচ-নিডেড শট ইন দ্য আর্ম ফোর ডাব্লিউডাব্লিউই" নামে ডাকে।
ডিএনএ ভাইরাস

একটি ডিএনএ ভাইরাস এমন একটি ভাইরাস যা ডিএনএ হিসাবে তার জিনগত উপাদান এবং একটি ডিএনএ-নির্ভর ডিএনএ পলিমারেজ ব্যবহার করে প্রতিলিপি করে। নিউক্লিক অ্যাসিডটি সাধারণত ডিএনএ-ডিএনএ (ডিএসডিএনএ) দ্বারা বিভক্ত, তবে এটি একক-অচল ডিএনএ (এসএসডিএনএ) হতে পারে। ডিএনএ ভাইরাস ভাইরাসগুলির জন্য বাল্টিমোর শ্রেণিবিভাজন ব্যবস্থার গ্রুপ-I বা গ্রুপ-II এর সাথে সম্পর্কিত। সংক্রমিত কোষগুলির মধ্যে দ্বিগুণ ফাঁকা স্থানে একক-দুর্ভিক্ষের ডিএনএ সাধারণত প্রসারিত হয়। যদিও হেপাটাইটিস বি হিসাবে গ্রুপ-VII ভাইরাসটি একটি ডিএনএ জিনোম ধারণ করে, তবে বাল্টিমোর শ্রেণিবিন্যাস অনুযায়ী ডিএনএ ভাইরাসটি বিবেচিত হয় না, বরং লিপিবদ্ধকারী ভাইরাসগুলিকে বিপরীত করে দেয় কারণ তারা একটি RNA অন্তর্বর্তী মাধ্যমে প্রতিলিপি করে। যেমন ডিএনএ ভাইরাস দ্বারা স্মলপক্স, হারপস এবং মুরগি পোকামাকড়ের মতো উল্লেখযোগ্য রোগের সৃষ্টি হয়।
পলোলিপো ভাইরাস নামে পরিচিত একটি গ্রুপ, যদিও অনুরূপ জিনোম সংস্থাটি একক বা দ্বিগুণ ফাঁকা ডিএনএ জিনোমের মধ্যে পার্থক্য করে। দ্বিগুণ ফাঁকা ফরমগুলির মধ্যে রয়েছে একক ফাঁকা ডিএনএ। এই ভাইরাসগুলি পলিওলিপোভিরিডিয়ে পরিবারে রাখা হয়েছে। এই পরিবারটি তিনটি প্রজন্মের মধ্যে ভাগ করা হয়েছে: আলফাপ্লোলিওপো ভাইরাস, বেটাপলোলিপো ভাইরাস এবং গ্যামাপ্লোলিওপো ভাইরাস।
এই ভাইরাস ননলাইটিক এবং জিনোম এনক্লোজিং একটি লিপিড ভাস্কর্য দ্বারা চিহ্নিত ভাইরাস গঠন। তাদের নিউক্লিওপরেটিন নেই।ভাইরাল ঝিল্লি মধ্যে লিপিড অনির্দিষ্টভাবে হোস্ট কোষ ঝিল্লি থেকে অর্জিত হয়। ভাইরাস দুই থেকে তিন প্রধান কাঠামোগত প্রোটিন, যা হয় বহিরাগত ঝিল্লি পৃষ্ঠের উপর এলোমেলোভাবে বিতরণ ঝিল্লি বা ফর্ম স্পাইক মধ্যে এমবেড করা হয় থাকে।
এই গ্রুপ নিম্নলিখিত ভাইরাস রয়েছে:
এলিশিয়া ফক্স

ভিক্টোরিয়া এলিজাবেথ ক্রোফোর্ড (জন্ম: জুন ৩০, ১৯৮৬) হলেন একজন মার্কিন মডেল, অভিনেত্রী এবং পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এলিশিয়া ফক্স নামে কুস্তি করেন। তিনি বর্তমানে সবচেয়ে বেশি দিন টানা ডাব্লিউডাব্লিউইর সাথে সংযুক্ত থাকা নারী কুস্তিগির। তিনি ২০০৬ সাল হতে ডাব্লিউডাব্লিউইর সাথে সংযুক্ত এবং ২০০৮ সাল হতে টানা প্রধান রোস্টারে কুস্তি করে যাচ্ছেন।
ক্রোফোর্ড ২০০৮ সালে জুনে স্ম্যাকডাউনে অভিষেক করেন, তখন তিনি এলিশিয়া ফক্স নামে একজন বিবাহের পরিকল্পনাকারী চরিত্রে কুস্তি করেন। নভেম্বরে, তিনি ইসিডাব্লিউতে স্থানান্তরিত হন এবং সেখানে ডিজে গ্যাব্রিয়েলের ম্যানেজারের ভূমিকা পালন করেন। এর পরের বছরে তিনি ডাব্লিউডাব্লিউই ডিভাস চ্যাম্পিয়নশিপের জন্য চ্যালেঞ্জ করা শুরু করেন, যেটি তিনি ২০১০ সালে জুনে জয়লাভ করেন এবং সেটিতে প্রায় ২ মাস রাজত্ব করেন। তিনি ডাব্লিউডাব্লিউইর ইতিহাসে প্রথম এবং একমাত্র আফ্রিকান আমেরিকান নারী হিসেবে ডাব্লিউডাব্লিউই ডিভাস চ্যাম্পিয়ন হন।
২০১৪ সালে অক্টোবর হতে, তিনি ই! এর রিয়ালিটি টিভি শো "টোটাল ডিভাসের" প্রধান চরিত্রসমূহে উপস্থিত হওয়া শুরু করেন।
খাজুরাহো স্মারকসমূহ

খাজুরাহো স্মারকসমূহ () হল ভারতের মধ্যপ্রদেশ রাজ্যের ছত্রপুর জেলার খাজুরাহো শহরের নিকটে অবস্থিত প্রাচীন হিন্দু ও জৈন মন্দিরের একটি সমষ্টিক্ষেত্র। এই মন্দিরগুলো হিন্দু নাগররীতির স্থাপত্যের প্রতীক এবং কামোদ্দীপক ভাস্কর্যের জন্য প্রসিদ্ধ।
খাজুরাহো ("খর্জুরবাহক") স্মারকসমূহ রাজপুত বংশোদ্ভুত চন্দেল রাজবংশের অধীনে ৯৫০ ও ১০৫০ খ্রীষ্টাব্দের মধ্যবর্তী সময়ে নির্মিত। এই সময়টি ছিল উক্ত রাজবংশের শাসনের স্বর্ণযুগ। বর্তমানে এই স্মারকসমূহের যেগুলো অক্ষত অবস্থায় আছে সেগুলো যৌথভাবে হিন্দু ধর্ম এবং জৈন ধর্ম-এর স্থাপত্য। এগুলোর স্থাপত্যশৈলীতে নানান স্থাপত্যশৈলীর বিস্ময়কর মিশ্রণ দেখা যায়। এই স্থাপত্যের শ্রেষ্ঠ নিদর্শন কন্দারিয়া মন্দির। ৬ বর্গকিলোমিটার আয়তনবিশিষ্ট মন্দিরপ্রাঙ্গণে নির্মিত ৮৫টি মন্দিরের মধ্যে মাত্র ২২টি মন্দির এখনো বিদ্যমান। মধ্যপ্রদেশে অবস্থিত এই অঞ্চলটি ১৯৮২ সালের ১৫ অক্টোবর ইউনেস্কো বিশ্ব ঐতিহ্য তালিকার অন্তর্ভুক্ত হয় দ্বাদশ শতাব্দীর মুসলমান-আক্রমণের পূর্বে চন্দেলসংস্কৃতির অনন্য এবং মৌলিক শিল্পকৌশলের নিদর্শন ও প্রমাণ এবং একটি সাংস্কৃতিক সম্পত্তি হিসাবে।
খাজুরাহো মন্দিরসমূহ দশম শতাব্দীতে চন্দেল রাজত্বকালে নির্মিত হয়। ত্রয়োদশ থেকে অষ্টাদশ শতাব্দীর মধ্যবর্তী সময়ে মধ্য ভারতে (বুন্দেলখণ্ড) বিভিন্ন মুসলিম রাজবংশের শাসনামলে এই মন্দিরসমূহ দুর্গমতার জন্য অবহেলায় লোকচক্ষুর অন্তরালে চলে যায়। ১৮৩০-এর দশকে ব্রিটিশ সার্ভেয়ার টি. এস. বার্ট স্থানীয় হিন্দু ব্যক্তিবর্গের পথনির্দেশনায় জঙ্গলাকীর্ণ জায়গাটি গোটা বিশ্বের কাছে পুনরাবিষ্কার করেন। এর কয়েক বছর পর, আলেকজান্ডার কানিংহাম মন্দিরসমূহ-সংক্রান্ত তথ্যাদি সুবিন্যস্ত করেন।
১৩৩৫ - ১৩৪২ খ্রিষ্টাব্দের মধ্যে মরক্কোর পর্যটক ইবন বতুতার ভারতভ্রমণের স্মৃতিকথায় তার খাজুরাহো স্মারকসমূহ পরিদর্শনের বৃত্তান্ত উল্লিখিত হয়েছে।
অরলান্ডো ব্লুম

অরল্যান্ডো জোনাথন ব্লানচার্ড কোপল্যান্ড ব্লুম (জন্ম ১৩ জানুয়ারি ১৯৭৭) একজন ইংরেজ অভিনেতা। দ্য লর্ড অব দ্য রিংস চলচ্চিত্রে "লেগোলাস" চরিত্রে তার সফলতা অর্জনের পর, তিনি মহাকাব্য ফ্যান্টাসি, ঐতিহাসিক মহাকাব্য এবং ফ্যান্টাসি অ্যাডভেঞ্চার চলচ্চিত্রগুলিতে আরও উপস্থিত হয়ে খ্যাতি অর্জন করেন। তার অন্যান্য ভূমিকাগুলি হলস্টোলেস চরিত্রে হবিট ট্রিলোজিতে, "উইল টার্নার" চরিত্রে পাইরেটস অব দ্য ক্যারিবিয়ান সিরিজে, ট্রয় চলচ্চিত্রে "প্যারিস" চরিত্রে, এবং কিংডম অফ হেভেন চলচ্চিত্রে "বেলিয়ান ডি আইবিলিন" চরিত্রে অভিনয়ের জন্য তিনি জনপ্রিয়।
ব্লুম ১৯৭৭ সালের ১৩ জানুয়ারি যুক্তরাজ্যের কেন্টারবিউরি, কেন্টে জন্মগ্রহণ করেন। ষোড়শ শতকের বিখ্যাত কম্পোজার অরল্যান্ডো গিবসনের নামানুসারে তার নামকরণ করা হয়। ব্লুমের সামান্থা ব্লুম নামে এক বোন আছে।
বব ব্যাকল্যান্ড

রবার্ট লুইস ব্যাকল্যাণ্ড (জন্ম: আগস্ট ১৪, ১৯৪৯) হলেন একজন মার্কিন পেশাদার কুস্তিগির। তিনি গত ৩০ বছর যাবত পেশাদার কুস্তিগিরদের ম্যানেজারের দায়িত্ব পালন করে আসছেন। তিনি ওয়ার্ল্ড ওয়াইড রেসলিং ফেডারেশন/ওয়ার্ল্ড রেসলিং ফেডারেশন (ডাব্লিউডাব্লিউডাব্লিউএফ/ডাব্লিউডাব্লিউএফ) এ তার কর্মের জন্য অধিক পরিচিত, পরবর্তীতে সেটি ওয়ার্ল্ড রেসলিং এন্টারটেইনমেন্ট নামে নামকরণ করা হয় যেটি বর্তমানে সহজভাবে ডাব্লিউডাব্লিউই বলা হয়। তিনি ডাব্লিউডাব্লিউইতে দুই বারের ডাব্লিউডাব্লিউডাব্লিউএফ/ডাব্লিউডাব্লিউএফ হেভিওয়েট চ্যাম্পিয়ন/ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়ন। ব্যাকল্যাণ্ডের প্রথম রাজত্ব ডাব্লিউডাব্লিউইর ইতিহাসে উক্ত চ্যাম্পিয়নশিপটির জন্য দ্বিতীয় সর্বোচ্চ দিনের রাজত্ব (ব্রুনো স্যামমার্টিনো সবচেয়ে বেশি ২৮০৩ দিন উক্ত চ্যাম্পিয়নটিতে রাজত্ব করেছেন)। তিনি ২০১৩ সালে ডাব্লিউডাব্লিউই হোল অফ ফেমে অন্তর্ভুক্ত হন।
ব্যাকল্যাণ্ড অপেশাদারি কুস্তিতেও নিজেকে একজন প্রতিষ্ঠিত কুস্তিগির হিসেবে প্রতিষ্ঠা করেছেন। তিনি ১৯৬০ দশকের শেষার্ধ হতে ১৯৭০ দশকের শুরু পর্যন্ত নর্থ ডাকোটা স্টেট ইউনিভার্সিটি বিসনের হয়ে কুস্তি করেছেন। তিনি তার ক্ষমতা পেশাদারি কুস্তি বাণিজ্যেও চলমান রাখেন। ২০০০ সালে, ব্যাকল্যাণ্ড কংগ্রেসের কানেটিকাটের আসনের জন্য রিপাবলিকান টিকেটের জন্য নির্বাচন করেন যেটিতে অসফল হন।
ব্রডি লি

জনাথন হুবার (; ১৬ ডিসেম্বর ১৯৭৯ – ২৬ ডিসেম্বর ২০২০) একজন মার্কিন পেশাদার কুস্তিগির ছিলেন। তিনি তার খেলোয়াড়ি জীবনে ডাব্লিউডাব্লিউইতে লুক হারপার এবং হারপার হিসেবে কুস্তি লড়ার জন্য সুপরিচিত ছিলেন। তিনি তার জীবনের শেষ সময়ে অল এলিট রেসলিংয়ের সাথে সংযুক্ত ছিলেন, যেখানে তিনি তিনি মি. ব্রডি লি এবং শুধুমাত্র ব্রডি লি হিসেবে কুস্তি লড়তেন।
২০০৩ সাল থেকে ২০১২ সাল পর্যন্ত হুবার স্বাধীন পরিধিতে কুস্তি লড়তেন হুবার, উক্ত সময়ে তিনি চিকারা, স্কয়ারসার্কেল রেসলিং (২সিডাব্লিউ), রিং অফ অনার (আরওএইচ), ড্রাগন গেট ইউএসএ (ডিজিইউএসএ) এবং আন্তর্জাতিকভাবে জাপানের ড্রাগন গেটের হয়ে কুস্তি লড়েছিলেন। ২০১২ সালে ডাব্লিউডাব্লিউই-এর সাথে চুক্তি স্বাক্ষর করে তিনি লুক হারপার নামটি গ্রহণ করেন এবং দ্য ওয়্যাট ফ্যামিলির সদস্য হিসেবে ডাব্লিউডাব্লিউই এনএক্সটিতে অভিষেক করার পূর্বে তিনি ডাব্লিউডাব্লিউই-এর উন্নয়নশীল ব্রান্ড ফ্লোরিডা চ্যাম্পিয়নশিপ রেসলিংয়ে (এফসিডাব্লিউ) অংশগ্রহণ করেছিলেন। ডাব্লিউডাব্লিউইতে তার খেলোয়াড়ি জীবনের অধিকাংশ সময় তিনি দ্য ওয়্যাট ফ্যামিলির সদস্য ব্রেই ওয়্যাট এবং এরিক রোয়ানের সাথে ঘনিষ্ঠভাবে যুক্ত ছিলেন। দ্য ওয়্যাট ফ্যামিলির সাথে তিনি এনএক্সটি ট্যাগ টিম চ্যাম্পিয়নশিপ এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ জয়লাভ করেছিলেন। অন্যদিকে, হারপার এবং রোয়ান, পরে দ্য ব্লাজেন ব্রাদার্স হিসেবে একবার স্ম্যাকডাউন ট্যাগ টিম চ্যাম্পিয়নশিপ জয়লাভ করেছিল। একক কুস্তিগির হিসেবে ২০১৪ সালে, হারপার একবার ডাব্লিউডাব্লিউই আন্তঃমহাদেশীয় চ্যাম্পিয়নশিপ জয়লাভ করেছিলেন।
হুবার ২০১৯ সালের ডিসেম্বর মাসে ডাব্লিউডাব্লিউই ত্যাগ করেন এবং পরবর্তীতে ২০২০ সালের মার্চ মাসে "মি. ব্রডি লি" হিসেবে তার এইডাব্লিউ-এ অভিষেক করেন, যেখানে তিনি দ্য ডার্ক অর্ডার দলের প্রাক্তন বেনামী নেতা হিসেবে কাজ করেছিলেন। একই বছরের আগস্ট মাসে, তিনি এইডাব্লিউ টিএনটি চ্যাম্পিয়নশিপ জয়লাভ করেছিলেন।
ফুসফুসের সমস্যার জন্য হাসপাতালে ভর্তি হওয়ার পর ২০২০ সালের ২৬শে ডিসেম্বর তারিখে মাত্র ৪১ বছর বয়সে ফ্লোরিডার জ্যাক্সনভিলে মৃত্যুবরণ করেন।
রিচার্ড রামিরেজ

রিকার্ডো লেয়ভা মুনোজ রামিরেজ, সংক্ষেপে রিচার্ড রামিরেজ (২৯ ফেব্রুয়ারি ১৯৬০ – ৭ জুন ২০১৩), ছিলেন একজন মার্কিন সিরিয়াল খুনি, ধর্ষক, ডাকাত এবং শয়তানের উপাসক। ১৯৮৪ সালের জুন থেকে ১৯৮৫ সালের আগস্ট পর্যন্ত সংঘটিত তার বহুল আলোচিত অপরাধসমূহ লস অ্যাঞ্জেলস ও সান ফ্রান্সিসকোর অধিবাসীদের আতঙ্কিত করে রেখেছিল। গ্রেপ্তার হওয়ার আগে রিচার্ড রামিরেজকে গণমাধ্যম "নাইট স্টকার" নাম দিয়েছিল। রামিরেজ হ্যান্ডগান, ছুরি ও হাতুড়িসহ বিভিন্ন হাতিয়ার ব্যবহার করতেন। তিনি শয়তানের উপাসক ছিলেন এবং কখনোই তার অপরাধসমূহের জন্য অনুতাপ করেন নি। রামিরেজকে তার অপরাধসমূহের জন্য ১৩টি মৃত্যুদণ্ডাদেশ দেয়া হয়। ক্যালিফোর্নিয়ার একটি কারাগারে থাকাকালে রামিরেজ বি-সেল লিম্ফোমাজনিত সমস্যায় আক্রান্ত হয়ে মৃত্যুবরণ করেন।
১৯৮৫ সালের ১৪ মে রামিরেজ মন্টেরে পার্কে ৬৬ বছর বয়স্ক বিল ডোইয়ের বাড়িতে প্রবেশ করেন। রামিরেজ আচমকা বিল ডোইয়ের শোবার ঘরে প্রবেশ করেন এবং বিল তার নিজের হ্যান্ডগান খোঁজার চেষ্টা করলে একটি আধা-স্বয়ংক্রিয় পিস্তল দিয়ে বিলের মুখমণ্ডলে গুলি করেন। এরপর তিনি মারাত্মকভাবে আহত বিলকে মেরে অজ্ঞান করে ফেলে বিলের স্ত্রী ৫৬ বছর বয়স্ক লিলিয়ান ডোইয়ের ঘরে প্রবেশ করেন। রামিরেজ লিলিয়ানকে বেঁধে রেখে বাড়িজুড়ে মূল্যবান সামগ্রীর খোঁজ করেন এবং এরপর লিলিয়ানকে ধর্ষণ করেন। বিল ডোই পরবর্তীকালে হাসপাতালে মৃত্যুবরণ করেন।
১৯৮৫ সালের ৩০ মে রামিরেজ বারব্যাঙ্কে ৪২ বছর বয়স্ক ক্যারল কিলে নামক এক নারীর বাড়িতে অনুপ্রবেশ করেন। বন্দুকের নলের মুখে তিনি ক্যারল ও তার ১১ বছর বয়সী ছেলেকে বেঁধে রেখেন এবং মূল্যবান সামগ্রীর খোঁজে বাড়ি তল্লাশি করেন। এরপর তিনি ক্যারলকে বারবার পায়ুসঙ্গমে লিপ্ত হতে বাধ্য করেন। এরপর রামিরেজ বাড়িটি থেকে পালিয়ে যান।
১৯৮৫ সালের ২০ জুলাই ভোর ৪টার দিকে রামিরেজ লস অ্যাঞ্জেলসের সান ভ্যালিতে কোভানান্থ পরিবারের বাড়িতে অনুপ্রবেশ করেন। তিনি একটি হ্যান্ডগান দিয়ে গুলি করে ঘুমন্ত চাইনারোং কোভানান্থকে হত্যা করেন। এরপর রামিরেজ চাইনারোঙের স্ত্রী সোমকিদ কোভানান্থকে তাদের ৮ বছর বয়সী ছেলের সামনেই বারবার ধর্ষণ করেন, মারধোর করেন এবং পায়ুসঙ্গমে লিপ্ত হতে বাধ্য করেন। এরপর রামিরেজ ছেলেটিকে বেঁধে রেখে সোমকিদকে টেনে-হিঁচড়ে সঙ্গে নিয়ে মূল্যবান সামগ্রীর খোঁজে পুরো বাড়ি তন্নতন্ন করে তল্লাশি করেন।
১৯৮৫ সালের ৮ আগস্ট রাত আড়াইটার পরে রামিরেজ ক্যালিফোর্নিয়ার ডায়মন্ড বারে ৩১ বছর বয়স্ক ইলিয়াস অ্যাবোওয়াথের বাড়িতে অনুপ্রবেশ করেন। তিনি বাড়িটির প্রধান শয়নকক্ষে প্রবেশ করে ঘুমন্ত ইলিয়াসকে একটি হ্যান্ডগান দিয়ে গুলি করে হত্যা করেন। তিনি ইলিয়াসের ২৭ বছর বয়সী স্ত্রী সাকিনা অ্যাবোওয়াথকে বেঁধে রেখে মারধোর করেন এবং তাদের গহনাপত্র বের করে দিতে বাধ্য করেন। এরপর রামিরেজ সাকিনাকে নিষ্ঠুরভাবে ধর্ষণ করেন এবং জোরপূর্বক সাকিনার সঙ্গে পায়ুসঙ্গমে লিপ্ত হন। এক পর্যায়ে ইলিয়াস ও সাকিনার তিন বছর বয়সী ছেলে শোবার ঘরটিতে প্রবেশ করলে রামিরেজ শিশুটিকে বেঁধে রেখে সাকিনাকে ধর্ষণ করতে থাকেন। রামিরেজ চলে যাওয়ার পর সাকিনা তার ছেলেকে মুক্ত করেন এবং সাহায্য চাওয়ার জন্য প্রতিবেশীদের কাছে পাঠান।
মুন্দ্রা বন্দর

মুন্দ্রা বন্দর হল ভারতের গুজরাতের কচ্ছ জেলার মুন্দ্রার কাছাকাছি কচ্ছ উপসাগরের উত্তর পার্শ্বে অবস্থিত ভারতের বৃহত্তম বেসরকারি বন্দর। পূর্বে এটি "মুন্দ্রা বন্দর ও বিশেষ অর্থনৈতিক অঞ্চল লিমিটেড" (এমপিএসজেড) দ্বারা পরিচালিত ছিল যা আদনানীর মালিকানাধীন ছিল যা পরে আদানি পোর্টস এবং এসইজেড লিমিটেড (এপিএসজেড) এর দ্বারা পরিচালিত হচ্ছে এবং ২০১৩-২০১৪ মধ্যে সংস্থাটি বেশ কয়েকটি বন্দর পরিচালনা শুরু করে।
২০১৩-২০১৪ সালে, মুন্দ্রা বন্দর ১০০ মিলিয়ন টন পণ্য পরিবহন করে এবং এই বন্দরটি প্রথম ভারতীয় বন্দর হিসাবে বছরে ১০০ মিলিয়ন টন পণ্য পরিবহনকারী বন্দরের কৃতিত্ব অর্জন করে। এটি পণ্যসম্ভার পরিবহনের দ্বারা ভারত বৃহত্তম বন্দর হয়ে ওঠে। 
মুন্দ্রা বন্দর একটি বেসরকারী বন্দর এবং একটি বিশেষ অর্থনৈতিক অঞ্চল। ১৯৯৮ সালে "গুজরাত আদানি পোর্ট লিমিটেড" (জিএপিএল) -এর সাথে যুক্ত কোম্পানিটি ২০০১ সালে কাজ শুরু করে। সংযুক্ত কোম্পানির নাম ‘‘মুন্দ্রা পোর্ট এবং স্পেশাল ইকোনোমিক জোন লিমিটেড’’ নামকরণ করা হয়।
বন্দরের একটি গভীর ডক রয়েছে বৃহত্ত জাহাজের জন্য যা পুরোপুরি ল্যাপিত ক্যাপসেস জাহাজকে ডকে নোঙর করতে সাহায্য করে।
মুন্দ্রা বন্দরের পণ্যের নির্দিষ্ট সঞ্চয় এলাকায় রয়েছে। বন্দর প্রাঙ্গনে মধ্যে আমদানি বা রপ্তানি পণ্যসম্ভার সংগ্রহের জন্য ২,২৫,০০০ বর্গ মিটার গোডাউন এবং ৩১,৫০,০০০ বর্গ মিটার খোলা স্টোরেজ ইয়ার্ড রয়েছে। এপিপিএজেডের তরল টার্মিনালটি বিভিন্ন আকারের ৯৭ টি ট্যাংক এবং বিভিন্ন তরল পণ্য সংরক্ষণের জন্য মোট ৪,২৫,০০০ বর্গ মিটারের ধারণক্ষমতা সম্পন্ন সংগ্রহস্থল।
মুন্দ্রা বন্দরের বিপরীত ফানেলের ধারণায় মজুদ পণ্য নির্গমনের জন্য পর্যাপ্ত অবকাঠামো তৈরি করেছে। ধারণা মতে, বন্দরের অবকাঠামোটির ক্ষমতা আরো বেশি হওয়া উচিত, কারণ এটি সামুদ্রিক বন্দর অবকাঠামো।
মুন্দ্রা বন্দরের জাহাজ পরিচালনা, সংরক্ষণ ও নির্গমনের জন্য নির্দিষ্ট পণ্য খালাসের অবকাঠামো উন্নত করেছে। সার কার্গো কমপ্লেক্স (এফসিসি) সার হ্যান্ডলিং সুবিধা প্রদান করে। এফসিস-এর ২ টি অপারেশন লাইন রয়েছে, যার মধ্যে ৪৪ টি ব্যাগ তৈরির যন্ত্র রয়েছে, যেগুলি প্রতি মিনিটে ৫০ কিলোগ্রামের ৬৬০ টি ব্যাগ তৈরি করতে সক্ষম এবং প্রতি ঘণ্টায় ৮-১০ র্যেক লোড করতে পারে, আর ২৫,৬০০ টন প্রতি দিন।
মুন্দ্রা বন্দর সামুদ্রিক পরিকাঠামোতে শুকনো বাল্ক ও ভাঙা বাল্ক কার্গো নিয়ন্ত্রণের জন্য দশটি (১০) বার্থ, তরল কার্গো পরিচালনার জন্য তিনটি (৩) বার্থ, ১ টি রো রো বার্থ সহ কন্টেইনার পণ্যের ছয়টি (৬) বার্থ, যান্ত্রিক পণ্যসম্ভার আমদানি জন্য তিনটি বার্থ এবং অশোধিত তেল আমদানি জন্য ২ মুরিং পয়েন্ট । যান্ত্রিক পণ্য আমদানিকারী বার্থ গুলি সর্বাধিক ১৯ মিটার ড্রাফ্ট যুক্ত পণ্যবাহী জাহাজগুলি এবং অন্য বার্থগুলি সর্বাধিক ১৭ মিটারের ড্রাফ্টের জাহাজ পরিচালনা করতে পারে। এসপিএম সুবিধা ৩২ মিটার গভীরতার একটি খসড়া প্রস্তাব রাখা হয়েছে।
বন্দরটির নিজস্ব টাগ এবং পাইলট জাহাজ রয়েছে। মুন্দ্রা বন্দরের ক্যাপিটাল ড্রেজিং ও রক্ষণাবেক্ষণ ড্রেজিং কার্যক্রম পরিচালনা করার জন্য একটি ড্রেজার মালিকানাধীন রয়েছে এবং এইভাবে নিশ্চিত করা, যায় যে মুন্দ্রা বন্দরে ভারতের সকল বন্দরগুলির মধ্যে গভীরতম চ্যানেল রয়েছে।
তরুণকুমার ভাদুড়ী

তরুণকুমার ভাদুড়ী (? - ১৯৯৬) একজন বাঙালি সাংবাদিক ও ঔপন্যাসিক। চম্বল এলাকার ডাকাতদের ওপর দুঃসাহসিক ও রোমাঞ্চকর তথ্য বই আকারে সাড়া জাগিয়েছিল। অভিনেত্রী জয়া বচ্চন (ভাদুড়ী) তার কন্যা।
মধ্যপ্রদেশ রাজ্যের ভোপালের বাসিন্দা হলেও তরুণকুমারের পৈত্রিক আদি নিবাস বাংলাদেশের নেত্রকোণা জেলার পূর্বধলা উপজেলার বাঘবেড় গ্রামে। ১৯৪৭-৪৮ সালের দেশ বিভাগের পূর্বে তরুণ কুমার ভাদুরী নেত্রকোণা ছেড়ে কলকাতায় চলে যান। তারপর ভোপালের বাসিন্দা হওয়ার আগে তিনি নদীয়া জেলার কৃষ্ণনগরে বাস করতেন। তিনি নাগপুর টাইমসের প্রধান সাংবাদিক ছিলেন। পরে ৬০ দশকের মধ্যভাগে দ্য স্টেটসম্যান সংবাদপত্রের প্রতিনিধি হন। মূলত চম্বলের দস্যুদের ওপর রোমাঞ্চকর রিপোর্ট তৈরি করতেন। তিনি অভিযাত্রী প্রতিবেদক হিসেবে তাদের সাথে দেখাও করতেন। ইংরেজি, উর্দু, হিন্দি ও বাংলা এই চারটি ভাষাতে সমান দক্ষতা ছিল তার।
তরুনকুমার ভাদুড়ীর গ্রন্থগুলির মধ্যে
ইত্যাদি উল্লেখযোগ্য।
চিন্মোহন সেহানবীশ

চিন্মোহন সেহানবীশ (৮ ডিসেম্বর, ১৯১৩ - ১৯ মে, ১৯৮৭) একজন বাঙালি বামপন্থী বুদ্ধিজীবী, সাহিত্যিক ও ইতিহাসবিদ। তিনি প্রগতি লেখক সংঘ ও ভারতীয় গণনাট্য সংঘের অন্যতম প্রতিষ্ঠাতা ছিলেন। শিক্ষাব্রতী ও সমাজসেবিকা উমা সেহানবীশ তার স্ত্রী।
চিন্মোহন সেহানবীশের আদি নিবাস বাংলাদেশের রংপুর হলেও পিতার কর্মক্ষেত্র লাহোরে জন্মগ্রহণ করেন। তার পিতা ছিলেন অধ্যাপক বিনয়মোহন সেহানবীশ। পিতামহ বিপিনমোহন ব্রাহ্মধর্ম গ্রহণ করেছিকেন। রানীগঞ্জের স্কুল থেকে কৃতিত্বের সংগে বৃত্তি সহ ম্যাট্রিক পাশ করেন। সেন্ট জেভিয়ার'স কলেজ, কলকাতা থেকে বি এস সি ও ১৯৩৫ সালে অর্থনীতিতে এম এ পাশ করেন তিনি। ৫০ এর দশকে স্ট্যাটিস্টিক্যাল ইন্সটিটিউটের সাথে যুক্ত ছিলেন।
সেহানবীশ কৈশোরে গান্ধীবাদের আদর্শে প্রানিত ছিলেন। ছাত্রজীবনে সেন্ট পল কলেজ হোস্টেলে থাকার সময় প্রফেসর একরয়েড ও পিসতুতো দাদা, সিপি আই নেতা অজয় ঘোষ এর প্রভাবে মার্কসবাদী দর্শনে আকৃষ্ট হন। ১৯৪১ সালে ভারতের কমিউনিস্ট পার্টির সদস্যপদ লাভ করেন। এম এ পাশ করে হিন্দুস্থান কর্পোরেশনে চাকরি নেন ও নিজে বুকম্যান প্রকাশন সংস্থা স্থাপন করে চাকরি ছেড়ে দেন। পরে এই সংস্থা ইন্টারন্যাশনাল পাবলিশিং হাউসের সাথে মিলিত হয়ে যায়। ১৯৪৯ সালে কমিউনিস্ট পার্টি নিষিদ্ধ ঘোষিত হলে তিনি গ্রেপ্তার হন ও প্রেসিডেন্সি জেল, বক্সা দুর্গ বন্দীশিবির ইত্যাদি জায়গায় কারারুদ্ধ থাকেন। ১৯৫১ সালে মুক্তি পান চিন্মোহন সেহানবীশ। বিশ্বশান্তি আন্দোলন ও ভারত - সোভিয়েত ইউনিয়ন মৈত্রী আন্দোলনে, ফ্যাসিবিরোধী লেখক শিল্পী সংঘের কাজে তার ভূমিকা ছিল। প্রগতি লেখক সংঘের প্রধান সংগঠক ও ভারতীয় গননাট্য সংঘের অন্যতম প্রতিষ্ঠাতা ছিলেন তিনি।
৩০-৪০ এর দশক থেকে অগ্রণী, পরিচয়, নতুন সাহিত্য, আন্তর্জাতিক ইত্যাদি পত্রিকায় প্রগতিমূলক রচনা লিখেছেন। রবীন্দ্রসাহিত্য ও রবীন্দ্রনাথের সৃষ্টিকর্ম সম্পর্কে তিনি আগ্রহী ছিলেন। রবীন্দ্র শতবার্ষিকী কমিটির উদ্যোগে অনুষ্ঠিত রবীন্দ্র মেলা কমিটির সম্পাদক হন। এই কমিটিতে ছিলেন গোপাল হালদার ও মৈত্রেয়ী দেবী। অর্থনীতির ছাত্র হলেও তার গবেষণার বিষয় ছিল ইতিহাস। স্বাধীনতা সংগ্রামী ও ভারতের কমিউনিস্ট আন্দোলনের বিপ্লবীদের নিয়ে অজানা তথ্য তিনি গ্রন্থভুক্ত করে গেছেন। মহাজাতি সদনে স্বাধীনতা সংগ্রামীদের নিয়ে স্থায়ী প্রদর্শনী গড়ে তোলার উদ্যোক্তা ও প্রধান সংগঠক ছিলেন তিনি। তার তত্ত্বাবধানে পশ্চিমবঙ্গ সরকার কর্তৃক "মুক্তির সন্ধানে ভারত" বইটি প্রকাশিত হয়। ভারতের কমিউনিস্ট পার্টির ইতিহাস রচনায় ড. গঙ্গাধর অধিকারী কে তিনি সাহায্য করেন।
তার রচিত গ্রন্থগুলির মধ্যে আছেঃ
চিন্মোহন সেহানবীশ বিদ্যাসাগর পুরস্কার ও সোভিয়েত ল্যান্ড নেহরু পুরস্কারে সম্মানিত হয়েছিলেন।
১৯ মে, ১৯৮৭ সালে মারা যান চিন্মোহন সেহানবীশ।
ববি রুড

রবার্ট রুড জুনিয়র (জন্ম: মে ১১, ১৯৭৭) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি উন্নয়নমূলক ব্র্যান্ড ডাব্লিউডাব্লিউই এনএক্সটিতে ববি রুড নামে কুস্তি করেন। তিনি হচ্ছেন ১ বারের এবং বর্তমান এনএক্সটি চ্যাম্পিয়ন।
পূর্বে তিনি ২০০৪ হতে ২০১৬ সাল পর্যন্ত ১২ বছর টোটাল ননস্টপ অ্যাকশন রেসলিংয়ে (টিএনএ) কুস্তি করেছেন, যেখানে তাকে "টিএনএ অরিজিনাল" বলে সম্বোধিত করা হতো। তিনি ২০০৪ সালে টিম কানাডার একজন সদস্য হয়ে টিএনএতে অভিষেক করেন, তখন তিনি এরিক ইয়াংয়ের সাথে এনডাব্লিউএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন। উক্ত দলটি ভাঙ্গার পর, তিনি এবং জেমস স্টর্ম মিলে বিয়ার মানি, ইনকো. গঠন করেন। তার দুজনে মিলে ৬ বার টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করে এবং তারা টিএনএর ইতিহাসে সবচেয়ে বেশি রাজত্ব করা চ্যাম্পিয়নে পরিণত হয়। পরবর্তীকালে রুড স্টর্মকে হারিয়ে টিএনএ ওয়ার্ল্ড হেভিওয়েট চ্যাম্পিয়নশিপ জয়লাভ করে এবং টিএনএর ইতিহাসে উক্ত চ্যাম্পিয়নশিপটিতে সবচেয়ে বেশি রাজত্ব করে। তিনি তখন উক্ত চ্যাম্পিয়নশিপটিতে ২৫৬ দিন রাজত্ব করেন। পরবর্তীতে অস্টিন এরিসের সাথে টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন এবং ১ বারের টিএনএ কিং অফ দ্য মাউন্টেন চ্যাম্পিয়নে পরিণত হন।
ফিডার খাল (ফারাক্কা)

ফিডার ক্যানাল ফারাক্কা ব্যারাজের সাথে যুক্ত একটি খাল। এটি পশ্চিমবঙ্গের মুর্শিদাবাদ জেলায় অবস্থিত। খালটি ৩৮.৩ কিলোমিটার দীর্ঘ। ফারাক্কা বাঁধ থেকে গঙ্গা নদীর জল এই খালের সাহায্যে ভাগীরথীতে পাঠানো হয়। ফারাক্কা বাঁধ প্রকল্পের মাধ্যমে ভাগীরথী-হুগলি নদীর জলের প্রবাহের সঠিক রাখার কারণে, ফিডার সংযোগে প্রতিদিন ৪০ কিউসেক জল ছাড়া হয় । লক্ষণীয়- এই পরিমাণ জল বহন করার ক্ষমতা বিবেচনায় ফিডার খাল তৈরি করা হয়েছে। তবে, শুষ্ক মৌসুমে, কম জল মুক্তি পায় ফারাক্কা বাঁধ থেকো। শুষ্ক মৌসুমের মাস জানুয়ারি থেকে মে। তারপর ভাগিরথী নদীতে খাল থেকে জল প্রবেশ ৪০ হাজার কিউসেক থেকে কমে ৩০ থেকে ২৮ হাজার কিউসেক হয়ে যায়। গুরুতর খরার সময় গঙ্গা উজানে জল কমে গেলে ফিডার চ্যানেলেও জলের প্রবেশ কমে যায়।
৩৮.৩৮ কিলোমিটার দীর্ঘ ফিডার খাল ফারাক্কা বাঁধের জল বহন করে নিয়ে যায় এবং ভাগীরথী নদীটির সাথে সংযোগ স্থাপন করে। ফুমল খালটি ছোট ছোট নদী যেমন গুমনি, ত্রিমোহিনী এবং কানলোই নদীর প্রবাহে নির্মাণ করা হয়েছিল। ত্রিমোহিনী এবং কানলোইয়ের জলপ্রবাহগুলি ফীডার খালের মধ্যে প্রবাহিত করার জন্য ডিজাইন করা হয়েছিল, এবং যখন এই নদীগুলির জল নিষ্কাশন খালের নকশার ক্ষমতা অতিক্রম করে তখন তারা সমস্যার সৃষ্টি করে। বগমারার জলপ্রবাহটি চাঁদনী খাল জুড়ে একটি সিপোনের মাধ্যমে গঙ্গার মধ্য দিয়ে প্রবাহিত করার পরিকল্পনা করা হয়েছিল। গঙ্গা নদীর তল্লাশি দ্বারা, বন্যা স্রোতধারা পাগলা ও বাঁশলোই নদীর অববাহিকায় ছড়িয়ে পড়ে এবং প্রায় ১০০ কিলোমিটার এলাকায় বন্যা ঘটায়। 
ভারত এবং বাংলাদেশ এর চুক্তি অনুযায়ী, ফারাক্কা তে গঙ্গার জল ভাগাভাগির জন্য ১৯৯৬ সালে স্বাক্ষরিত হয়, এই ভাগটি নিম্নরূপ:
গুজরাতের জেলার তালিকা

গুজরাত বা গুজরাত পশ্চিমাঞ্চলীয় রাজ্য হিসাবে ১৯৬০ সালে রাজ্য গঠনের সময় মূল ১৭ জেলার বেশ কয়েকটি বিভাজন পরে বর্তমানে ৩৩ টি গঠন করা হয়েছে।
২০১৩ সালের পর্যন্ত গুজরাতের জেলা গুলির মধ্যে কচ্ছ জেলা গুজরাতের বৃহত্তম জেলা হয়েছে, যখন ডাং জেলা সবচেয়ে ছোট জেলা। আহমেদাবাদ জেলা সবচেয়ে বেশি জনসংখ্যার বসবাস আছে যখন ডাং জেলা সর্বনিম্ন। সুরাট জেলা সবচেয়ে ঘনবসতিপূর্ণ জেলা, আর কচ্ছ হয় সবচেয়ে কম ঘনত্বের জেলা।গুজরাতে মোট ২৫০ টি তালুক (জেলার উপবিভাগ বা মহকুমা) আছে। 
বিভাগ অনুযায়ী জেলার তালিকা:
ডাংগ জেলা

ডাংগ জেলা () (দ্যাংস নামেও পরিচিত) ভারতের গুজরাত রাজ্যের একটি জেলা। জেলার প্রশাসনিক সদর দপ্তর আহওয়াতে অবস্থিত। ডাংগ জেলার আয়তন হল ১,৭৬৪ বর্গ কিমি, এবং জনসংখ্যা ২০১১ সালের আদমশুমারি অনুসারে ২,২৮,২৯১ জন ছিল। ২০১১ সালের হিসাবে, এটি গুজরাতের সবচেয়ে কম জনবহুল জেলা (৩৩ টির মধ্যে)। জনসংখ্যার ৯৪% তফসিলি উপজাতির অন্তর্গত।
পঞ্চায়েতি রাজ মন্ত্রকটি ২০০৬ সালে ডাংগ জেলাকে দেশের মোট ৬৪০ টি জেলার মধ্যে অর্থনৈতিকভাবে পিছিয়ে পড়া ২৫০ টি জেলার একটি হিসেবে উল্লেখ করেছিল। এটি গুজরাতের ছয় জেলার মধ্যে একটি, যা অনগ্রসর অঞ্চল অনুদান তহবিল (বিআরজিএফ) থেকে তহবিল লাভ করে।
ডাংগ জেলাটিতে একটি বনভূমির একটি অংশ রয়েছে যেখানে পুর্ণ বন্যপ্রাণী অভয়ারণ্য রয়েছে, যা গুজরাতের ডাংগ ও তাপি এবং মহারাষ্ট্রের নন্দবরর জেলার মধ্যে ভাগ করে নিয়েছে, এবং নবসারী জেলার বানস জাতীয় উদ্যান, যা ভাগ করে নিয়েছে ।ভলসাদ জেলার বনভূমির একটি ধারাবাহিক পথ। এই অঞ্চলের চিরহরিৎ বন জংলী-স্পটড বিড়ালের সীমার মধ্যে রয়েছে। রত্নমহল বন্যপ্রাণী অভয়ারণ্যের মতো পাখির জনসংখ্যার বিলুপ্তি ঘটেছে। এছাড়াও, যদিও গুজরাতে বাংলার বাঘ বিলুপ্ত হয়ে গেছে, দক্ষিণ-পূর্ব গুজরাত যেখানে মহারাষ্ট্রে এবং মধ্যপ্রদেশের সাথে মিলিত হয় সেহেতু তবুও বাঘ রয়েছে, এই বনটিকে বাঘের একটি সম্ভাব্য আবাসস্থল বানিয়েছে।
বেতাল পঞ্চবিংশতি

বেতাল পঁচিশি বা বেতাল পঞ্চবিংশতি ("বেতালের পঁচিশটি কাহিনী"), হচ্ছে একগুচ্ছ গল্প এবং কিংবদন্তীর সমষ্টি যা রাজা বিক্রমাদিত্য (বিক্রম) এবং বেতাল নামক এক বিশেষ অলৌকিক ক্ষমতাসম্পন্ন প্রাণীর মধ্যে গল্প এবং যুক্তির খেলা চলে। কাহিনীগুলো সংস্কৃত ভাষায় রচিত হয়েছিলো।
এই বিক্রম-বেতাল বর্ণনা সর্বপ্রথম কথাসরিৎসাগর এর ১২তম পুস্তকে পাওয়া যায়, সংস্কৃত ভাষায় লেখা এই বইটি ১১ শতাব্দীতে সোমদেব কর্তৃক পাওয়া যায়। বিক্রম-বেতালের কাহিনী আরো পুরোনো অবশ্য, কিন্তু ঐগুলোর অস্তিত্ব পাওয়া যায়নি। বইটিতে সর্বমোট পঁচিশটি কাহিনী পাওয়া যায় এবং মূলতত্ত্ব বর্ণনা সহ মোট পঁচিশটি।
বিক্রম-বেতাল কাহিনী ভারতে বেশ কিছু ভাষায় অনূদিত হয়েছে এবং কার্টুন এবং নাটক আকারেও বের হয়েছে।
রাজা বিক্রমাদিত্য 'বিক্রম' একদা এক তান্ত্রিককে কথা দেয় যে সে বেতালকে ধরে আনবে। কিন্তু বেতালকে আনতে গিয়ে সে বারংবারই ব্যর্থ হয়। বেতালকে একটি গাছে ঝুলন্ত অবস্থায় পাওয়া যায়, রাজা বিক্রম তাকে ধরে ফেলে, বেতাল তাকে গল্প শোনায় এবং গল্প বলা শেষে তাকে ঐ গল্প থেকে একটা প্রশ্ন করে। যদি বিক্রম সঠিক উত্তর দেয় তবে বেতাল তার সঙ্গে যাবেনা আবার যদি সে সঠিক উত্তর জেনেও কথা না বলে তাহলে তার মাথা আপনাআপনি ফেটে চৌচির হয়ে যাবে। অপরদিকে বিক্রম যে কোনো কথা বলে ফেললেই বেতাল চলে যাবে। বিক্রমকে বলা সকল গল্পের প্রশ্নের উত্তরই সে ঠিকমত দিতে পারে, এভাবে মোট চব্বিশটি গল্পের প্রশ্নের উত্তর দিয়ে বিক্রম বেতালকে তার হাত থেকে হারায়, কারণ সে প্রশ্নের সঠিক উত্তর দিয়েছে ঠিকই তবে কথা বলে ফেলেছে।
আবার একদিন রাজা বিক্রম বেতালকে ধরার জন্য জঙ্গলে আসে, এবার বেতাল একটি পিতাপুত্রের কাহিনী শোনায়। পিতাপুত্র একটি কোলাহলের মধ্যে রাণী এবং রাজকন্যাকে খুঁজে পায় এবং তাদের নিজ বাড়িতে নেওয়ার সিদ্ধান্ত নেয়। পুত্র রাণীকে এবং পিতা রাজকন্যাকে বিয়ে করে ফেলে। পরে পুত্র-রাণীর একটি ছেলে সন্তান হয় এবং পিতা-রাজকন্যার একটি কন্যা সন্তান। গল্প শেষ হলে বেতাল বিক্রমকে জিজ্ঞেস করে যে নবজন্মা শিশুদুটির মধ্যে পারস্পরিক সম্পর্ক কি হবে, বিক্রম এই প্রশ্নের উত্তর দিতে পারেনা। অবশেষে বেতাল রাজা বিক্রমের সাথে যেতে রাজি হয়ে যায়।
যাওয়ার পথে বেতাল নিজের কাহিনী বলা শুরু করে। তার মাবাবার পুত্রসন্তান ছিলোনা, এক তান্ত্রিক তাদেরকে যমজ পুত্রসন্তান দান করবে জাদুর মাধ্যমে তবে তাদেরকে তার অধীনে লেখাপড়া শিখতে হবে বলে সে শর্ত দেয়। বেতাল সবকিছুই শেখে তবে প্রায়ই মার খায়। অপরদিকে তার ভ্রাতাকে প্রহার করা হয়না। বেতাল জেনে যায় যে তান্ত্রিকটি তার যমজ ভাইকে তার মাতাপিতার কাছে ফেরত দিয়ে তাকে জবেহ করবে কারণ সে নাকি সবজান্তা কুমার এবং বেতালকে বলি দিয়ে সে বিশেষ ক্ষমতাপ্রাপ্ত হবে যার দ্বারা সে পুরো পৃথিবীকে শাসন করতে পারবে এবং সবসময় অমরণশীল থাকবে। বেতাল বিক্রমকে বলে যে তান্ত্রিকটি এখন তাকেও (বিক্রম) হত্যা করতে চায়, তাকে শিরশ্ছেদ করতে চায় কারণ সে দেবীদের সামনে মাথানত করেছে। তান্ত্রিক বেতালের আত্মাটাকেও বলি দিয়ে তার সেই পুরনো অভিলাষ চরিতার্থ করে ফেলবে। বেতাল বিক্রমে এসবকিছুর সমাধান বাতলে দেয় এবং বিক্রম পরে সে অনুযায়ী কাজ করে সফল হয়।
আন্দ্রে সাল্ভাত

আন্দ্রে সাল্ভাত ফরাসী সামরিক বাহিনীর একজন কর্ণেল ছিলেন। তিনি দ্বিতীয় বিশ্বযুদ্ধ, প্রথম ইন্দোচীন যুদ্ধ এবং আলজেরিয়া যুদ্ধতে অংশগ্রহণ করেছিলেন।
আন্দ্রে সাল্ভাত ১৯২০ সালের ১৬ মে জন্মগ্রহণ করেন প্রাদেসে। তার পিতা প্রথম বিশ্বযুদ্ধের এক সেনা ছিলেন এবং মাতা ছিলেন মুদি দোকানদার। সাল্ভাত পারপিগ্নান এর এক মিলিটারি প্রিপ্রারেটোরী স্কুলে শিক্ষা নেন।
১৯৩৮ এর মে মাসে সাল্ভাত ফরাসী সেনাবাহিনীতে সৈনিক হিসেবে চাকরি পেয়ে যান। ১৯৩৯ সালের জুলাই মাসে লিবিয়াতে তিনি জেনারেল ইউগেন মিতেলহাউজারের অধীনে কাজ করেন সার্জেন্ট পদে। সাল্ভাত ১৯৪০ সালের ২২ জুন নাৎসি বাহিনীর জোর পূর্বক নিয়োগ প্রক্রিয়াকে প্রত্যাখ্যান করেন এবং ফিলিস্তিনে গিয়ে মুক্ত ফরাসী সৈন্যবাহিনীতে যোগদান করেন ক্যাপ্টেন রাফায়েল ফলিয়ট এর অধীনে।
১৯৪৩ সালের ডিসেম্বরে তিনি লেফটেন্যান্ট হিসেবে কমিশন লাভ করেন এবং সাথে সাথে 'কলোনিয়াল ম্যাডেল' লাভ করেন লিবিয়াতে সাহসিকতা প্রদর্শনের জন্য। তিনি কর্ণেল পদে ১৯৭৩ সালে সেনাবাহিনী থেকে অবসর গ্রহণ করেন।
ফরাসি সেনাবাহিনী

ফরাসী সেনাবাহিনী ফরাসী সামরিক বাহিনীর একটি অংশ। ফরাসী সামরিক বাহিনী বিশ্বের অনেক গুরুত্বপূর্ণ যুদ্ধের ইতিহাস সৃষ্টিকারী। যদিও এখন এই বাহিনী বিংশ শতাব্দীর মত আর বেশি বড় নয় কিন্তু তারপরেও এটি বিশ্বের অন্যতম শক্তিশালী এবং ঐতিহ্যবাদী গুরুত্বপূর্ণ বাহিনী। এ বাহিনীর প্রধান সেনাপতিকে বলা হয় 'চীফ অব স্টাফ' এবং এই পদধারী ব্যক্তি জেনারেল পদমর্যাদার হয়ে থাকেন। ১৯৯৭ সাল পর্যন্ত ফ্রান্সে জন্মগ্রহণকারী ১৮ বছর বয়স্ক সকল তরুণ-তরুণীর সামরিক বাহিনীর প্রশিক্ষণ গ্রহণ করা বাধ্যতামূলক ছিলো, ২০০১ সালে এই বাধ্যতামূলক সৈনিকবৃত্তি বন্ধ করা হয়।
ফরাসী সেনাবাহিনীর পরিচালনা নিম্নোক্ত পদ্ধতিতে হয়ঃ
ফরাসী সামরিক বাহিনীকে ২০১৬ সালে পুনর্গঠিত করা হয়। এই নব পদ্ধতি অনুযায়ী ফরাসী সেনবাহিনীতে দুটো ডিভিশন আছে, ১ম এবং ৩য় সাঁজোয়া ডিভিশন এবং এদের ভিতরে তিনটি করে ব্রিগেড আছে।
এ বাহিনীর শাখাসমূহ হলোঃ
সাধারণ সেনাদের নিয়োগের ক্ষেত্রে একটি পদ্ধতি হলো সেনাবাহিনী স্বেচ্ছাসেবামূলক, যেটি ঢোকার এক বছর পর চাকরি ইচ্ছা করলে ছেড়ে দেওয়া যায় এবং আরেকটি হলো সশস্ত্রবাহিনী স্বেচ্ছাসেবামূলক যেটি তিন থেকে সর্বোচ্চ পাঁচ বছর পর্যন্ত সৈনিকবৃত্তি করা বাধ্যতামূলক, তারপর ইচ্ছা করলে চাকরি ছেড়ে দেওয়া যাবে, আবার পরে চাকরির মেয়াদ বাড়ানোও যাবে।
অনাযুক্তক সেনা বা নন-কমিশন্ড অফিসার পাঁচ বছর চাকরি করে ছেড়ে দিতে পারবে। অনাযুক্তক সেনারা সাবেক সাধারণ সৈন্য থেকেও নিয়োগপ্রাপ্ত হতে পারে আবার বেসামরিক জীবন থেকেও উঠে আসতে পারে। অনাযুক্তক সেনাদের মৌলিক সামরিক প্রশিক্ষণ হচ্ছে ৮ মাস, এর পর আবার যুদ্ধ বিষয়ক বিভিন্ন প্রশিক্ষণের মেয়াদ আছে ৪ থেকে ৩৬ সপ্তাহ পর্যন্ত।
ফরাসী সামরিক বাহিনীর অধিকাংশ কর্মকর্তা (এমনকি জেনারেলও) সাবেক সেনা বা অনাযুক্তক সেনা, হাতে গোনা কয়েকজন সেইন্ট সেইর থেকে প্রশিক্ষণ করে লেফটেন্যান্ট পদ পেতে পারেন।
কালেরপাড়া ইউনিয়ন

কালের পাড়া বগুড়া জেলার ধুনট উপজেলার একটি ইউনিয়ন।
এখানকার পূর্বপুরুষগণ ঘোড়াঘাট সরকারের বগলিয়ার জায়গীরদার ও ভূমিধিকারী ছিলেন। ১৫৭৮ খ্রিষ্টাব্দে সম্রাট আকবরের সৈন্যগণ শাবদ্দি ও মোহাম্মদ কুলীর নেতৃত্বে ঈসা খাঁর বিদ্রোহ দমন করে ফেরার পথে ঘোড়াঘাটে বগলিয়ার জাগিরদার ও ভূমিধিকারী দিলাবর বহু সংখ্যক রণতরী নিয়ে সম্রাটের সৈন্যগণদের আক্রমণ করলে সৈন্যগণ পালানোর উপক্রম হয়। কিন্তু তেলিগাজি নামক অপর এক ভূমিধিকারী সম্রাটের সৈন্যদেরকে সাহায্য করায় দিলাবর পরাজিত হয়ে পরিবার পরিজন নিয়ে নৌকা যোগে পালিয়ে এসে বর্তমান চিকাশী মাঝিবাড়ি সংলগ্ন বস্তি স্থাপন করেন। পরে ১৫৮২ সালে নতুন বসতি স্থাপন করে বর্তমান কালের পাড়া গ্রামের গোড়াপত্তন।
দিলাবরের ছেলে হাবীবুল্লাহ তার মাতার পূর্ব পুরুষ কালা পাহাড়ের উত্তরসূরি হিসেবে কালা পাহাড়ের নামে গ্রামের নাম রাখেন কালারপাড়া। এই কালারপাড়া বর্তমানে কালেরপাড়া নামে খ্যাত। কালা পাহাড়ের স্ত্রী লক্ষ্মীর নামে পরবর্তীতে কালেরপাড়া এলাকা নিয়ে লক্ষ্মীপুর নামে একটি মৌজা সৃষ্টি ও পরিদৃষ্ট হয়।
কালেরপাড়া ইউনিয়নে গ্রামের সংখ্যা ২২ টি
এগুলো হচ্ছে:
</div>
ভারত-বাংলাদেশ যৌথ প্রযোজনায় নির্মাণ

এই নিবন্ধটি ভারতের সিনেমা প্রযোজনা প্রতিষ্ঠান, সাধারণত পশ্চিমবঙ্গ ( টলিউড বাংলা সিনেমা) এবং বাংলাদেশ ( ঢালিউড বাংলা সিনেমা), কখনও কখনও মহারাষ্ট্র ( বলিউড হিন্দি সিনেমা) দ্বারা যৌথভাবে নির্মিত সিনেমাগুলি বর্ণনা করে।
১৯৮০ এবং ১৯৯০ দশকের দিকে ভারত-বাংলাদেশ এর যৌথ প্রযোজনায় নির্মিত বেশ কিছু উল্লেখযোগ্য চলচ্চিত্র নির্মাণ করা হয়। এরপর ২০০৪-২০০৫ সালের দিকের যৌথ প্রযোজনার চলচ্চিত্রগুলির চাহিদা কমতে থাকে। এরপর ২০১০ সালে এসকে মুভিজ (ভারত) এবং জাজ মাল্টিমিডিয়া (বাংলাদেশ) এর যৌথ প্রযোজনায় নির্মিত চলচ্চিত্রসমূহ পুনরায় ব্যবসায়িকভাবে সাফল্য অর্জন করে এবং উভয় দেশে তুমুল জনপ্রিয়তা লাভ করে। ২০১৭ সালে যৌথ প্রযোজনায় চলচ্চিত্রসমূহ বিভিন্ন বিতর্কের মধ্যে চলে আসে এবং বাংলাদেশ সরকার যৌথ প্রযোজনার নির্মিত চলচ্চিত্র শিল্পের সুনির্দিষ্ট নীতিমালা না হওয়া পর্যন্ত সাময়িকভাবে চলচ্চিত্র নির্মাণ স্থগিত ঘোষণা করে।
এটি বাংলাদেশ - ভারত যৌথ প্রযোজনার কিছু উল্লেখযোগ্য চলচ্চিত্রের তালিকা-
এই তালিকায় প্রযোজনা সংস্থা, পরিচালক এবং অভিনেতারা রয়েছে যারা ইন্দো-বাংলা সহ-প্রযোজনায় একাধিকবার কাজ করেছেন।